12.11 REGOLI DWAR ID-DISTRIBUZZJONI TA’ KAWŻI FIL-QORTI TA’ L-APPELL L-AVVIŻ LEGALI 51 ta’ l-1994. L-AVVIŻ LEGALI 51 ta’ l-1994. 1. It-titolu ta’ dawn ir-Regoli hu Regoli dwar id-Distribuzzjoni ta’ Kawżi fil-Qorti ta’ l-Appell. 2. Distribuzzjoni ta’ kawżi quddiem l-Ewwel u t-Tieni Sezzjoni. Il-Prim Imħallef għandu jassenja u jappunta l-kawżi li għandhom jiġu trattati mit-Tieni Sezzjoni tal-Qorti ta’ l-Appell, u mhux mill-Ewwel Sezzjoni tal-istess qorti, u danabażi ta’ dawn il-prinċipji: (a) il-kawżi li għandhom jiġu appuntati għandhom kemm jista’ jkun isegwu kronoloġikament dawk li f’kull xahar jiġu appuntati fl-Ewwel Sezzjoni tal-qorti b’mod illi dawn l-appuntamenti jkunu f’funzjoni sussidjarja għall-appuntamenti quddiem l-Ewwel Sezzjoni; (b) l-ebda kawża li s-sentenza tagħha tkun ġiet pronunzjata minn xi wieħed mill-imħallfin komponent it-Tieni Sezzjoni m’għandha tiġi assenjata lil dik is-sezzjoni; (ċ) l-ebda appell minn sentenza tal-Qorti t’Għawdex m’għandu jinstema mit-Tieni Sezzjoni; (d) appelli li prima facie jidhru li huma ta’ natura komplessa jew komplikata jew li jkunu jeħtieġu trattazzjoni li teħtieġ aktar minn seduta waħda, għandhom normalment jinstemgħu mill-Ewwel Sezzjoni.